stanford-oval/wikipedia huggingface dataset:
โรงเรียนสาธิตมหาวิทยาลัยพะเยา

| โรงเรียนสาธิตมหาวิทยาลัยพะเยา Demonstration School, University of Phayao |
| --- | --- |

ที่ตั้ง

19 หมู่ 2 ถนนพหลโยธิน ตำบลแม่กา อำเภอเมืองพะเยา จังหวัดพะเยา 56000 
ข้อมูล
ชื่ออื่น: สธ.มพ./DESUP
ประเภท: โรงเรียนสาธิต
คำขวัญ: “สุสฺสูสํ ลภเต ปญฺญํ” (ผู้ฟังซึ่งตั้งใจศึกษาย่อมได้ปัญญา)
สถาปนา: 17 กันยายน พ.ศ. 2554
ผู้ก่อตั้ง: ศ. (พิเศษ) ดร. เภสัชกร มณฑล สงวนเสริมศรี
หน่วยงานกำกับ: มหาวิทยาลัยพะเยา   กระทรวงการอุดมศึกษา วิทยาศาสตร์ วิจัยและนวัตกรรม
รหัส: 1456013501
ผู้อำนวยการ: รศ. ปรียานันท์ แสนโภชน์ (รักษาการแทน)
จำนวนนักเรียน: 741 คน (ปีการศึกษา 2567) ประถมศึกษา 140   คน มัธยมศึกษา 601 คน
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ   ภาษาจีน
สี:   สีม่วง -   สีทอง
เพลง: พะเยาไชโย
การจัดการศึกษา: ประถมศึกษาและมัธยมศึกษา
ดอกไม้: ฟ้ามุ่ย
เว็บไซต์: satit.up.ac.th

โรงเรียนสาธิตมหาวิทยาลัยพะเยา (อังกฤษ: Demonstration School, University of Phayao; ย่อ: สธ.มพ./DESUP) เป็นโรงเรียนสหศึกษา ก่อตั้งเมื่อวันที่ 17 กันยายน พ.ศ. 2554 จัดการศึกษาในระดับประถมศึกษาถึงมัธยมศึกษา อยู่ภายใต้การกำกับดูแลของมหาวิทยาลัยพะเยา โดยอาศัยการสนับสนุนทางด้านวิชาการจากคณะ  และวิทยาลัยต่าง ๆ ของมหาวิทยาลัย ปัจจุบันโรงเรียนมุ่งเป็นโรงเรียนแนวศิลปศาสตร์(Liberal Arts Education) โดยมีวัตถุประสงค์เพื่อเป็นโรงเรียนตัวอย่างที่สมบูรณ์แบบในการจัดการเรียนการสอน และการจัดกิจกรรมต่าง ๆ ที่สนับสนุนการเรียนรู้ของนักเรียนในระดับชั้นมัธยมศึกษา และผลิตนักเรียนให้มีความสามารถ ส่งเสริมกระบวนการเรียนรู้ การคิดวิเคราะห์ และความเป็นเลิศทางด้านวิชาการ มีคุณธรรม จริยธรรม มีความพร้อมในการเข้าสู่ประชาคมอาเซียน และการศึกษาต่อในระดับอุดมศึกษา ตลอดจนมีความพร้อมในการประกอบอาชีพ
ประวัติ

โรงเรียนสาธิตมหาวิทยาลัยพะเยา ก่อตั้งขึ้นเมื่อวันที่ 17 กรกฎาคม พ.ศ. 2554  เป็นนโยบายของ ศ. (พิเศษ) ดร.มณฑล สงวนเสริมศรี อธิการบดีมหาวิทยาลัยพะเยา ที่ต้องการสร้างโรงเรียนต้นแบบในการจัดการเรียนการสอน และการจัดกิจกรรมต่าง ๆ ที่สนับสนุนการเรียนรู้ของนักเรียนในระดับชั้นมัธยมศึกษา ดังนั้นสภามหาวิทยาลัยพะเยาในคราวประชุมครั้งที่ 6/2554 เมื่อวันที่ 17 กรกฎาคม พ.ศ. 2554 มีมติให้จัดตั้งโรงเรียนสาธิตมหาวิทยาลัยพะเยาขึ้น เป็นส่วนงานระดับกองอยู่ภายใต้สำนักงานอธิการบดี และให้มีผลบังคับใช้ตั้งแต่วันที่ 28 กันยายน พ.ศ. 2554 เป็นต้นไป โรงเรียนจึงได้นับเอาวันที่ 17 กันยายน พ.ศ. 2554 เป็นวันสถาปนาโรงเรียน ในระยะแรกมี รศ.ดร.ชยันต์ บุณยรักษ์ เป็นผู้อำนวยการท่านแรก โดยเปิดรับนักเรียนรุ่นแรกในปีการศึกษา 2555 ระดับชั้นมัธยมศึกษาปีที่ 1 และ 4 ระดับชั้นละ 2 ห้อง ห้องละ 30 คน รวม 120 คน และมีนักเรียนครบทุกระดับชั้นในปีการศึกษา 2557 รวมแล้วโรงเรียนได้เปิดทำการเรียนการสอนใน 6 ระดับชั้น ทั้งหมด 12 ห้องเรียน โดยใช้อาคารเรียนซึ่งเดิมเป็นอาคารปฏิบัติการทางวิศวกรรมศาสตร์ จำนวน 12 หลัง เป็นอาคารเรียนชั่วคราว และกำลังก่อสร้างอาคารเรียนถารวร บนเนื้อที่ 91 ไร่ บริเวณถัดจากสนามกีฬามหาวิทยาลัยพะเยา โดยเริ่มก่อสร้างตั้งแต่ปี พ.ศ. 2557 ประกอบด้วยอาคารสำนักงาน อาคารเรียน อาคารปฏิบัติการ โรงอาหาร หอสมุด หอประชุม อาคารกิจกรรมและหอพัก
ต่อมาเมื่อวันที่ 13 สิงหาคม พ.ศ. 2557  ศาสตราจารย์พิเศษ ดร. มณฑล สงวนเสริมศรี อธิการบดีมหาวิทยาลัยพะเยา พร้อมด้วย รองศาสตราจารย์ ปรียานันท์ แสนโภชน์ คณบดีคณะวิทยาศาสตร์และ รองศาสตราจารย์ ดร.ชยันต์ บุณยรักษ์ ผู้อำนวยการโรงเรียนสาธิตมหาวิทยาลัยพะเยาร่วมลงนามและเป็นเกียรติในการลงนามบันทึกข้อตกลงความร่วมมือในการดำเนินงานโครงการ วมว. ระยะที่ 2 ระหว่างกระทรวงวิทยาศาสตร์และเทคโนโลยีกับมหาวิทยาลัยที่เข้าร่วมโครงการ วมว. ระยะที่ 2 ทำให้โรงเรียนสาธิตมหาวิทยาลัยได้เปิดรับนักเรียนในโครงการดังกล่าวเพิ่มอีก 1 ห้องเรียน ในปีการศึกษา 2558 เป็นรุ่นแรก
ในคราวประชุมสภามหาวิทยาลัย ครั้งที่ 1/2560 เมื่อวันที่ 29 มกราคม พ.ศ. 2560 สภามหาวิทยาลัยมีมติให้เปิดการเรียนการสอน ระดับประถมศึกษา โรงเรียนสาธิตมหาวิทยาลัยพะเยา ได้มีการเปิดรับสมัครนักเรียนชั้นประถมศึกษา เพิ่มเติมขึ้นอีก ในปีการศึกษา 2560 และเมื่อวันที่ 4 พฤศจิกายน พ.ศ. 2561 สภามหาวิทยาลัยพะเยาได้มีมติให้ปะกาศจัดตั้งโรงเรียนสาธิตมหาวิทยาลัยพะเยา เป็นส่วนงานตามมาตรา 7 (4) ตามพระราชบัญญัติมหาวิทยาลัยพะเยา พ.ศ. 2553 ให้มีฐานะเทียบเท่าคณะ ตั้งแต่วันที่ 9 พฤศจิกายน พ.ศ. 2561 เป็นต้นไป
ทำเนียบผู้อำนวยการ

| ทำเนียบผู้อำนวยการโรงเรียนสาธิตมหาวิทยาลัยพะเยา> ลำดับที่ | ทำเนียบผู้อำนวยการโรงเรียนสาธิตมหาวิทยาลัยพะเยา> รายนามผู้อำนวยการ | ทำเนียบผู้อำนวยการโรงเรียนสาธิตมหาวิทยาลัยพะเยา> วาระการดำรงตำแหน่ง | ทำเนียบผู้อำนวยการโรงเรียนสาธิตมหาวิทยาลัยพะเยา>  |
| --- | --- | --- | --- |
| 1 | รองศาสตราจารย์ ดร.ชยันต์ บุณยรักษ์ | 9 มีนาคม พ.ศ. 2556 – 8 มีนาคม พ.ศ. 2560  |  |
|  |  | 9 มีนาคม พ.ศ. 2560 – 3 กันยายน พ.ศ. 2560 (รักษาการแทน)  |  |
|  |  | 4 กันยายน พ.ศ. 2560 - 20 กันยายน พ.ศ. 2562 (รักษาการแทนครั้งที่ 2)  |  |
| 2 | รองศาสตราจารย์ ปรียานันท์ แสนโภชน์ | 21 กันยายน พ.ศ. 2562 -  ปัจจุบัน (รักษาการแทนครั้งที่ 1)  |  |
ดูเพิ่ม

มหาวิทยาลัยพะเยา
โรงเรียนสาธิต
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย
แทคีออน

เพราะ แทคีออน มักจะเคลื่อนที่ได้เร็วกว่าแสงมันจึงเป็นไปไม่ได้ที่จะเห็นมันใกล้เข้ามา หลังจากที่ แทคีออน ได้วิ่งผ่านเข้ามาอยู่ในบริเวณใกล้เคียงเราจะสามารถมองเห็นภาพสองภาพของมันปรากฏขึ้นและแยกย้ายออกจากกันไปในทิศทางตรงข้าม
แทคีออน (อังกฤษ: Tachyon /ˈtækiˌɒn/) คืออนุภาคที่เคลื่อนที่เร็วกว่าแสง ซึ่งปัจจุบันยังไม่มีการค้นพบอย่างเป็นทางการ ผู้เสนอแนวคิดแทคีออนคือ โอ.เอ็ม. บิลานิอุก (O.M. Bilanuik) และ อี.ซี.จี. ซูดาร์ซาน (E.C.G. Sudarshan) นักวิทยาศาสตร์ชาวรัสเซีย และต่อมาปี พ.ศ. 2510 เจอรัลด์ ฟีนเบิร์ก (Gerald Feinberg) นักวิทยาศาสตร์ชาวสหรัฐอเมริกา เป็นผู้ตั้งชื่อ "แทคีออน" โดยใชศัพท์ภาษากรีก Tachys ที่แปลว่าเร็ว Tachyon จึงแปลว่า "อนุภาคเร็ว"
แทคีออนในทฤษฎีเชิงสัมพัทธ์

ในสัมพัทธภาพพิเศษอนุภาคที่เร็วกว่าแสงจะมีอวกาศ-เสมือน (space-like) ที่มีสี่โมเมนตัม (four-momentum),
แทคีออนในทฤษฎีเชิงสัมพัทธ์ > มวล

ในทฤษฎีความไม่แปรเปลี่ยนของลอเรนทซ์ (Lorentz invariant theory), สูตรเดียวกับที่นำไปใช้กับอนุภาคที่ช้ากว่าแสงปกติ (บางครั้งเรียกว่า "แบรดดิออน" (bradyons) ในการอภิปรายที่เกี่ยวข้องกับแทคีออน) นอกจากนี้ยังจะต้องนำไปใช้กับแทคีออนโดยเฉพาะอย่างยิ่งความสัมพันธ์พลังงาน-โมเมนตัม (energy–momentum relation) ก็คือ:
(โดยที่ P คือ โมเมนตัมเชิงสัมพัทธ์ของ แบรดดริออน และ m คือ มวลนิ่งของมัน) ยังควรจะนำมาประยุกต์ใช้พร้อมกับสูตรสำหรับพลังงานโดยรวมทั้งหมดของอนุภาค:
สมการนี้แสดงให้เห็นว่าพลังงานทั้งหมดของอนุภาค (แบรดดิออน หรือ แทคีออน) จะประกอบไปด้วยการสนับสนุนจากมวลนิ่งของ ( "มวล-พลังงานนิ่ง") (rest mass–energy) และผลจากการเคลื่อนที่, และพลังงานจลน์ของมัน
ขับเจ้ง

นักเขียนความเรียง กวี และขุนนาง (เสียชีวิต ค.ศ. 278)
| ขับเจ้ง (ซี่ เจิ้ง) |
| --- | --- |
郤正

เจ้าเมืองปาเส (巴西太守 ปาซีไท่โฉ่ว)
ดำรงตำแหน่ง ค.ศ. 273 (273) – ค.ศ. 278 (278)
กษัตริย์: สุมาเอี๋ยน
นายอำเภออานหยาง (安陽令 อานหยางลิ่ง)
ดำรงตำแหน่ง ค.ศ. ? (?) – ค.ศ. 273 (273)
กษัตริย์: สุมาเอี๋ยน
หัวหน้าห้องสมุดหลวง (秘書令 มี่ชูลิ่ง)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
เจ้าพนักงานห้องสมุดหลวง (秘書郎 มี่ชูหลาง)
ดำรงตำแหน่ง ค.ศ. ? (?) – ค.ศ. ? (?)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ นครเหยี่ยนชือ มณฑลเหอหนาน
เสียชีวิต: 278
บุพการี: ซี่ อี (บิดา)
อาชีพ: นักเขียนความเรียง, กวี, ขุนนาง
ชื่อรอง: ลิ่งเซียน (令先)
ชื่อโดยกำเนิด: ซี่ จฺว่าน (郤纂)
บรรดาศักดิ์: กวนไล่เหา (關內侯 กวานเน่ย์โหว)

ขับเจ้ง (เสียชีวิต ค.ศ. 278) มีชื่อในภาษาจีนกลางว่า ซี่ เจิ้ง (จีน: 郤正; พินอิน: Xì Zhèng) ชื่อรอง ลิ่งเซียน (จีน: 令先; พินอิน: Lìngxiān)  เป็นนักเขียนความเรียง กวี และขุนนางของรัฐจ๊กก๊กในช่วงปลายยุคสามก๊กของจีน ต่อมารับราชการเป็นขุนนางในช่วงต้นของราชวงศ์จิ้น
ประวัติช่วงต้น

ขับเจ้งเมื่อแรกเกิดมีชื่อว่าซี่ จฺว่าน (郤纂) เกิดในอำเภอเหยี่ยนชือ (偃師) เมืองโห้หล้ำ (河南 เหอหนาน) ซึ่งปัจจุบันอยู่ในมณฑลเหอหนาน เมื่อขับเจ้งอยู่ในวัยเด็ก ครอบครัวของขับเจ้งได้ย้ายจากนครลกเอี๋ยง (洛陽 ลั่วหยาง) ไปทางตะวันออกเข้าสู่มณฑลเอ๊กจิ๋ว (ปัจจุบันครอบคลุมพื้นที่ของมณฑลเสฉวนและนครฉงชิ่ง) บิดาของขับเจ้งคือซี่ อี (郤揖) เสียชีวิตขณะที่ขับเจ้งยังอยู่ในวัยเด็ก ขับเจ้งมีพรสวรรค์ในด้านภาษา และศึกษาในด้านประวัติศาสตร์และการปกครองด้วยตนเองเป็นส่วนใหญ่ โดยยืมตำราและความเรียงจากปัญญาชนทั่วมณฑลเอ๊กจิ๋ว ขับเจ้งเข้ารับราชการในตำแหน่งเจ้าพนักงานของห้องสมุดหลวง (秘書郎 มี่ชูหลาง) ในที่สุดก็ขึ้นมามีตำแหน่งเป็นหัวหน้าห้องสมุดหลวง (秘書令 มี่ชูลิ่ง) เป็นเวลา 30 ปี
การล่มสลายของจ๊กก๊ก

ดูเพิ่ม: การพิชิตจ๊กก๊กโดยวุยก๊ก
ขับเจ้งในฐานะหัวหน้าห้องสมุดหลวงเป็นข้าราชการระดับสูงที่มีความยุติธรรมในราชสำนักจ๊กก๊ก ฮุยโฮขันที่ผู้มีอำนาจมีความรู้สึกคลุมเครือต่อขับเข้ง ขับเจ้งจึงสามารถหลีกเลี่ยงความขัดแย้งทางการเมืองจากการขึ้นสู่อำนาจของฮุยโฮ
ผลงานที่สำคัญที่่สุดในประวัติศาสตร์ของขับเจ้งคืองานเขียนเอกสารยอมจำนนของเล่าเสี้ยนต่อเตงงายขุนนพลของวุยก๊ก ซึ่งยังคงปรากฏอยู่ในสามก๊กจี่ ขับเจ้งยังคงภักดีต่อเล่าเสี้ยนอย่างสูง และเป็นหนึ่งในสองอดีตข้าราชการระดับสูงของจ๊กก๊กที่ละทิ้งครอบครัวและตามเล่าเสี้ยนไปยังนครหลวงลกเอี๋ยงในช่วงที่จงโฮยก่อกบฏในปี ค.ศ. 264 ขับเจ้งเป็นหนึ่งในห้าอดีตข้าราชการของจ๊กก๊กที่ได้รับการตั้งให้มีบรรดาศักดิ์โหว (侯) โดยราชสำนักวุยก๊ก
ในลกเอี๋ยง เล่าเสี้ยนพึ่งพาคำแนะนำของขับเจ้งในเรื่องการวางตัวและความเหมาะสม ในฮั่นจิ้นชุนชิว (漢晉春秋) ของสี จั้วฉื่อ (習鑿齒) ระบุว่าสุมาเจียวผู้สำเร็จราชการแทนพระองค์แห่ววุยก๊กเคยถามเล่าเสี้ยนว่าคิดถึงจ๊กก๊กมากแค่ไหน คำตอบที่โด่งดังของเล่าเสี้ยนคือตอบว่าสนุกเกินกว่าจะคิดถึงจ๊กก๊ก ขับเจ้งไปหาเล่าเสี้ยนและแนะนำเล่าเสี้ยนว่าหากสุมาเจียวถามเรื่องนี้อีกครั้ง คำตอบที่เหมาะสมคือให้คร่ำครวญว่าตนถูกแยกจากสุสานของตระกูลไปไกลแค่ไหน
ในปี ค.ศ. 273 ขับเจ้งได้รับการแต่งตั้งเป็นเจ้าเมืองของเมืองปาเส (巴西郡 ปาซีจฺวิ้น) ซึ่งปัจจุบันอยู่ทางตะวันออกของมณฑลเสวนและทางเหนือของนครฉงชิ่ง ทำให้ขับเจ้งได้กลับไปทางตะวันตกในวัยชรา ผลงานของขับเจ้งมีเพียงเอกสารยอมจำนนของเล่าเสี้ยนถึงเตงงาย และอีกบทความหนึ่งที่หลงเหลือ ทั้งสองงานเขียนปรากฏอยู่ในสามก๊กจี่
ดูเพิ่ม

รายชื่อบุคคลในยุคสามก๊ก
สมเด็จพระราชินีมาเซเนต โมฮาโต เซเอโซ

| สมเด็จพระราชินีมาเซเนต โมฮาโต เซเอโซ |
| --- | --- |
 แอนนา คาราโบ มอตโซเอเนง สมเด็จพระราชินีมาเซเนต โมฮาโต เซเอโซ

สมเด็จพระราชินีแห่งเลโซโท
รัชสมัย: 18 กุมภาพันธ์ พ.ศ. 2543 - ปัจจุบัน (24 ปี 303 วัน)
ประสูติ: 2 มิถุนายน พ.ศ. 2519 (48 ปี) มาโพเตง, เลโซโท
พระราชสวามี: สมเด็จพระราชาธิบดีเลตซีที่ 3
พระราชบุตร: เจ้าหญิงซีนาตี เซโอโซแห่งเลโซโท  เจ้าหญิงมาซีเอโซ   เจ้าชายเลโรโทรี เซเอโซ
สมเด็จพระราชินีมาเซเนต โมฮาโต เซเอโซ
ราชวงศ์: ราชวงศ์โมเชช
พระราชบิดา: เทกิโซ มอตโซเอเนง
พระราชมารดา: มาการาโบ มอตโซเอเนง
สมเด็จพระราชินีมาเซเนต โมฮาโต เซเอโซ (อังกฤษ: Queen 'Masenate Mohato Seeiso) เป็นพระอัครมเหสีในสมเด็จพระราชาธิบดีเลตซีที่ 3แห่งเลโซโท และเป็นสมเด็จพระราชินีแห่งประเทศเลโซโท
เสด็จพระราชสมภพ

สมเด็จพระราชินีมาเซเนต โมฮาโต เซเอโซ เสด็จพระราชสมภพเมื่อวันที่ 2 มิถุนายน พ.ศ. 2519 ที่เมืองมาโพเตง จังหวัดเบเรอา พระองค์เป็นพระธิดาของเทกิโซ มอตโซเอเนงกับมาการาโบ มอตโซเอเนง แรกพระราชสมภพทรงพระนามว่า แอนนา คาราโบ มอตโซเอเนง
ประวัติด้านการศึกษา

ในปีพ.ศ. 2533 พระองค์ทรงเข้าเรียนในโรงเรียนนานาชาติมาชาเบงในกรุงมาเชรู และศึกษาอยู่ที่นั่นจนกระทั่งปีพ.ศ. 2539 ในปีพ.ศ. 2540 พระองค์ได้เข้าศึกษาต่อในระดับปริญญาที่มหาวิทยาลัยแห่งชาติเลโซโท และจบการศึกษาในระดับปริญญาตรีสาขาวิทยาศาสตร์บัณฑิต
อภิเษกสมรส

ในนเดือนตุลาคมปีพ.ศ. 2542 พระองค์ได้ทรงหมั้นกับสมเด็จพระราชาธิบดีเลตซีที่ 3 ทั้งสองพระองค์ทรงอภิเษกสมรสกันเมื่อวันที่ 18 กุมภาพันธ์ พ.ศ. 2543 ที่กรุงมาเชรู เมืองหลวงของประเทศเลโซโท การอภิเษกสมรสครั้งนี้เป็นครั้งแรกในประวัติศาสตร์ของประเทศเลโซโทที่พระมหากษัตริย์ได้อภิเษกสมรสกับสามัญชน
พระราชกรณียากิจ

พระองค์ทรงปฏิบัติพระราชกรณียากิจในฐานะ สมเด็จพระราชินีแห่งเลโซโท โดยทรงพระบรมราชินูปถัมภ์โคงการเรื่องโรคเอดส์ ไว้ในพระองค์ เรื่องพยาบาลและสถานเด็กกำพร้าในเลโซโท รวมถึงเด็กพิการ ทั้งนี้พระองค์มักจะเสด็จพระราชดำเนินเคียงคู่พระราชสวามีอยู่เสมอๆ ไม่ว่าจะปฏิบัติพระราชกรณียากิจในหรือนอกประเทศก็ตาม เช่น ป พ.ศ. 2549 พระองค์และพระราชสวามี สมเด็จพระราชาธิบดีเลตซีที่ 3 แห่งเลโซโท เสด็จพระราชดำเนินเยือนราชอาณาจักรไทย ในฐานะพระราชอะคันตุกะร่วมพระราชพิธีฉลองสิริราชสมบัติครบ 60 ปี พระบาทสมเด็จพระปรมินทรมหาภูมิพลอดุลยเดช
พระราชโอรส-พระราชธิดา

สมเด็จพระราชินีมาเซเนต โมฮาโต เซเอโซ และ สมเด็จพระราชาธิบดีเลตซีที่ 3 มีพระราชโอรส-พระราชธิดาด้วยกัน 3 พระองค์

เจ้าหญิงซีนาตี เซโอโซแห่งเลโซโท (ประสูติ 7 ตุลาคม พ.ศ. 2544)

เจ้าหญิงมาซีเอโซ (ประสูติ 20 พฤศจิกายน พ.ศ. 2547)

เจ้าชายเลโรโทรี เซเอโซ มกุฎราชกุมารแห่งเลโซโท(พระราชสมภพ 18 เมษายน พ.ศ. 2550)
พระองค์และพระราชสวามีในปี พ.ศ. 2546
อิลัช มูริบา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  มูริบา กูรูมา กูรูมา
วันเกิด:   (2003-01-19) 19 มกราคม ค.ศ. 2003 (21 ปี)
สถานที่เกิด:  โคนาครี กินี
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองกลางตัวกลาง
ข้อมูลสโมสร
สโมสรปัจจุบัน:  เซลตา  (ยืมมาจากแอร์เบ ไลพ์ซิช)
หมายเลข:  6
สโมสรเยาวชน
2008–2010:  อัสปัญญ็อล
2010–2020:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2019–2021 |  บาร์เซโลนา เบ |  19 |  (2) |
| 2021 |  บาร์เซโลนา |  14 |  (1) |
| 2021– |  แอร์เบ ไลพ์ซิช |  2 |  (0) |
| 2021–2023 |  → บาเลนเซีย (ยืมตัว) |  38 |  (0) |
| 2024 |  → เฆตาเฟ (ยืมตัว) |  14 |  (0) |
| 2024– |  → เซลตา (ยืมตัว) |  0 |  (0) |
ทีมชาติ
| 2019 |  สเปน อายุไม่เกิน 17 ปี |  8 |  (2) |
| 2019 |  สเปน อายุไม่เกิน 18 ปี |  2 |  (0) |
| 2024– |  กินี อายุไม่เกิน 23 ปี |  4 |  (1) |
| 2022– |  กินี |  23 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 09:39, 20 กันยายน ค.ศ. 2022 (UTC)
มูริบา กูรูมา กูรูมา (กาตาลา: Moriba Kourouma Kourouma; เกิด 19 มกราคม ค.ศ. 2003) โดยทั่วไปรู้จักกันในชื่อ อิลัช มูริบา (Ilaix Moriba) เป็นนักฟุตบอลชาวกินี ปัจจุบันลงเล่นในตำแหน่งกองกลาง ให้กับเซลตา  สโมสรในลาลิกา จากการยืมตัวมาจากแอร์เบ ไลพ์ซิช และทีมชาติกินี
ชีวิตช่วงแรก

มูริบาเกิดในโคนาครี เมืองหลวงของประเทศกินี มารดาเป็นชาวกินีและบิดาเป็นชาวไลบีเรีย เขาถือทั้งสัญชาติสเปนและกินี
สโมสรอาชีพ

มูริบาเข้าร่วมทีมเยาวชนของอัสปัญญ็อลใน ค.ศ. 2008 ก่อนที่ใน ค.ศ. 2010 เขาจะย้ายมาร่วมสโมสรร่วมเมืองอย่างบาร์เซโลนา เขาได้รับการพิจารณาให้เป็นหนึ่งในผู้เล่นที่ดีที่สุดในยุคของเขาและเขามักจะเล่นในประเภทผู้เล่นที่มีอายุมากกว่าเขา 
มูริบาในวัย 15 ปี เขาสามารถทำประตูได้สามประตูในเกมกับเรอัลมาดริด รุ่นอายุไม่เกิน 19 ปี โดยประตูสุดท้ายของเขาได้จากการยิงประตูจากกลางสนามเมื่อเริ่มครึ่งหลัง
ในเดือนมกราคม ค.ศ. 2019 ในช่วงที่สัญญาของเขากับบาร์เซโลนาใกล้จะหมดลง สโมสรต่าง ๆ เช่น แมนเชสเตอร์ซิตี ยูเวนตุส เป็นต้น พยายามที่จะเซ็นสัญญากับเขา แต่ในที่สุดเขาก็เลือกต่อสัญญากับบาร์เซโลนาด้วยเงินเดือนมากกว่า 500,000 ยูโรต่อปี และมีค่าฉีกสัญญา 100 ล้านยูโร
ในฤดูกาลถัดมา เขาได้กลายเป็นผู้เล่นที่ลงเล่นให้กับบาร์เซโลนา เบ เป็นประจำ เขาทำประตูแรกให้กับทีมได้ในวันที่ 8 มีนาคม ค.ศ. 2020 ในเกมที่พวกเขาเอาชนะยากุสเตรา
ในฤดูกาล 2020–21 มูริบาได้ขึ้นไปเล่นกับทีมชุดใหญ่เป็นครั้งแรกในวันที่ 10 มกราคม ค.ส. 2021 ในเกมลาลิกาที่พวกเขาเอาชนะกรานาดา 4–0 ที่โลสการ์เมเนสโดยไม่ได้รับโอกาสลงสนาม ก่อนที่จะได้ลงเล่นในวันที่ 21 มกราคม ในเกมโกปาเดลเรย์ รอบ 32 ทีมสุดท้าย กับกูร์นัลยา จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 4 โดยทีมของเขาเอาชนะไปด้วยคะแนน 2–0 ในวันที่ 13 กุมภาพันธ์ ค.ศ. 2021 เขาลงเล่นในลาลิกาครั้งแรก พบกับเดปอร์ติโบอาลาเบสที่กัมนอว์ โดยได้ลงเล่นเป็นตัวจริง แล้วยังทำแอสซิสต์ให้กับฟรังซิชกู ตริงเกา เขาทำประตูแรกให้กับทีมได้ในเกมที่บาร์เซโลนาเอาชนะโอซาซูนา 2–0 ในวันที่ 6 มีนาคม ค.ศ. 2021 ทำให้เขากลายเป็นผู้ทำประตูที่อายุน้อยที่สุดเป็นอันดับที่ 5 ในประวัติศาสตร์ของสโมสร เป็นรองเพียงอันซู ฟาติ, โบยัน กีร์กิช, ลิโอเนล เมสซิ และเปดริ
ในวันที่ 10 มีนาคม ค.ศ. 2021 เขาได้ลงเล่นในยูฟ่าแชมเปียนส์ลีกเป็นครั้งแรก ในเกมที่พบกับปารีแซ็ง-แฌร์แม็ง ที่สนามกัมนอว์ จากการเปลี่ยนตัวลงมาแทน เซร์ฆิโอ บุสเกตส์ ในนาทีที่ 79 โดยสุดท้ายผลจบลงด้วยการเสมอกันที่ 1–1 ซึ่งทำให้บาร์เซโลนาตกรอบด้วยผลคะแนนรวมสองนัด 5–2 ในวันที่ 17 เมษายน เขาได้ลงเล่นในนัดชิงชนะเลิศของโกปาเดลเรย์ พบกับอัตเลติกบิลบาโอ จากการถูกเปลี่ยนตัวลงมาแทน เปดริ ในนาทีที่ 81 โดยทีมของเขาเอาชนะไปด้วยคะแนน 4–0 ทำให้บาร์ซาชนะเลิศโกปาเดลเรย์เป็นสมัยที่ 31 และเป็นแชมป์แรกในระดับอาชีพของมูริบา อีกด้วย
สโมสรอาชีพ > แอร์เบ ไลพ์ซิช

ในวันที่ 31 สิงหาคม ค.ศ. 2021 มูริบา ได้ย้ายร่วมทีมแอร์เบ ไลพ์ซิช สโมสนในเยอรมนี ด้วยค่าตัว 16 ล้านยูโร และเพิ่มเติมอีก 6 ล้านยูโรหากบรรลุเงื่อนไข บาร์เซโลนายังสงวนสิทธิ์ในการได้รับเงิน 10% หากสโมสรขายนักเตะในอนาคต ในวันที่ 2 ตุลาคม เขาลงเล่นให้กับสโมสรนัดแรก ในนัดที่เอาชนะเฟาเอ็ฟเอ็ล โบคุม 3–0 จากการเปลี่ยนตัวลงมาแทนเควิน คัมเพิล ในนาทีที่ 79 ในวันที่ 19 ตุลาคม เขาได้ลงเล่นในยูฟ่าแชมเปียนส์ลีกเป็นครั้งแรกกับทีม ในนัดที่ออกไปเยือนปารีแซ็ง-แฌร์แม็ง ในรอบแบ่งกลุ่ม หลังได้รับการเปลี่ยนตัวลงมาแทนอมาดู ไฮดารา ในนาทีที่ 62 โดยทีมของเขาแพ้ไปด้วยคะแนน 3–2 ด้วยสองประตูจากลิโอเนล เมสซิ อดีตนักเตะร่วมทีมบาร์เซโลนา
สโมสรอาชีพ > บาเลนเซีย

ในวันที่ 28 มกราคม ค.ศ. 2022 บาเลนเซีย ได้ประกาศการยืมตัว มูริบา จนสิ้นสุดฤดูกาล เขาได้ลงเล่นนัดแรกกับสโมสรในวันที่ 2 กุมภาพันธ์ ในโกปาเดลเรย์ รอบก่อนรองชนะเลิศ พบกับกาดิซ หลังเปลี่ยนตัวลงมาแทนเธียร์รี่ กอร์เรยาในนาทีที่ 68 ช่วยให้ทีมเอาชนะ 2–1 บาเลนเซีย ผ่านเข้าสู่รอบชิงชนะเลิศของรายการนี้ ซึ่งเกิดขึ้นในวันที่ 23 เมษายน ที่ลาการ์ตูฆา โดยมูริบาได้ลงเล่นเป็นตัวจริง และทำแอสซิตส์ให้กับอูโก ดูโรทำประตูตีเสมอเรอัลเบติส 1–1 ซึ่งเสมอกันจนจบช่วงต่อเวลาพิเศษ ทำให้ต้องดวลลูกโทษตัดสินซึ่งทีมของเขาแพ้ไปด้วยคะแนน 6–5 โมริบา ได้กลับมาร่วมทีมบาเลนเซียอีกครั้งในฤดูกาลถัดมา ด้วยสัญญายืมตัวเป็นครั้งที่สอง
แหล่งข้อมูลอื่น

ประวัติของ อิลัช มูริบา ที่ BDFutbol
ข้อมูลของ อิลัช มูริบา ที่ ซ็อกเกอร์เวย์
| ด ค กผู้เล่นชุดปัจจุบันของเซลตาเดบิโก  |
| --- | --- |
 1 Sergio  2 Mallo (c)  4 Araujo  5 Yokuşlu  6 D. Suárez  7 J. Hernández  8 Beltrán  9 สโมลอฟ  10 อัสปัส  11 Sisto  12 Rafinha  13 Rubén  14 Bradarić  15 Olaza  16 Jorge  17 Juncà  18 Aidoo  19 Fernández  20 Kevin  21 Murillo  22 Mina  23 Brais  24 Pape  25 Villar  ผู้จัดการ: โอสการ์
คณะนิติศาสตร์ มหาวิทยาลัยทักษิณ

| --- | --- |

คติพจน์: นิติเป็นเลิศ เทิดคุณธรรม นำยุติธรรมสู่สังคม
คณบดี: ศาสตราจารย์ ดร.กรกฎ ทองขะโชค
ที่ตั้ง: 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา 90000 222 หมูที่ 2 ตำบลบ้านพร้าว อำเภอป่าพะยอม จังหวัดพัทลุง 93210
เว็บไซต์: http://www.law.tsu.ac.th
คณะนิติศาสตร์ มหาวิทยาลัยทักษิณ ทำการเรียนการสอน ณ 2 วิทยาเขต คือ
วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา 90000
วิทยาเขตพัทลุง ตั้งอยู่ที่ 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง 93210
ประวัติ

คณะนิติศาสตร์ มหาวิทยาลัยทักษิณ ในสังคมปัจจุบัน กฎหมายมีความจำเป็นที่เข้าไปมีส่วนเกี่ยวข้องกับการปฏิบัติราชการ การดำเนินธุรกิจทุกสาขาอาชีพ ตลอดจนชีวิตประจำวันของทุกคน ประกอบจากการรวบรวมข้อมูลการศึกษาในหลักสูตรนิติศาสตรบัณฑิต ในสถาบันการศึกษาภาครัฐส่วนกลาง (กรุงเทพมหานคร) พบว่านิสิต นักศึกษา ส่วนใหญ่มีภูมิลำเนาในจังหวัดทางภาคใต้ คิดเป็นอัตราส่วนที่ค่อนข้างสูง จึงทำให้เห็นว่า กฎหมายเป็นที่นิยมของคนภาคใต้ ทั้งนี้นับตั้งแต่รัฐธรรมนูญแห่งราชอาณาจักรไทย พุทธศักราช 2540 มีผลบังคับใช้และผลจากการปฏิรูประบบราชการในกระบวนการยุติธรรม ทำให้มีการจัดตั้งหน่วยงานราชการ และองค์กรอิสระด้านกฎหมายเพิ่มขึ้น ส่งผลให้เกิดความต้องการบุคลากรทางด้านกฎหมายสูงขึ้นตามไปด้วย ยกตัวอย่างเช่น ศาลรัฐธรรมนูญ ศาลปกครอง ศาลยุติธรรม คณะกรรมการการเลือกตั้ง คณะกรรมการการตรวจเงินแผ่นดิน ผู้ตรวจการแผ่นดินของรัฐสภา กรมสอบสวนคดีพิเศษ คณะกรรมการสิทธิมนุษยชนแห่งชาติ สถาบันนิติวิทยาศาสตร์ เป็นต้น รวมถึงบุคลากรสายอาจารย์ทางด้านกฎหมาย ซึ่งสถาบันการศึกษาระดับอุดมศึกษาอีกหลายสถาบันได้เล็งเห็นความสำคัญ และริเริ่มจัดตั้งคณะนิติศาสตร์ ประกอบกับอัตราค่าตอบแทนทางวิชาชีพที่ค่อนข้างสูง เช่น ผู้พิพากษา ตุลาการ อัยการ พนักงานสอบสวนคดีพิเศษ จึงเป็นอีกสาเหตุหนึ่งที่ทำให้บุคลากรในภาครัฐและเอกชนสนใจและมีแนวโน้มที่จะเปลี่ยนสายงานไปสู่วิชาชีพดังกล่าว และเมื่อพิจารณาแหล่งที่ตั้งของมหาวิทยาลัยทักษิณ จังหวัดสงขลา แล้ว ยังพบว่า เป็นศูนย์รวมของหน่วยงานราชการในกระบวนการยุติธรรมหลายแห่ง อันได้แก่ ศาลจังหวัดสงขลา ศาลปกครองสงขลา สำนักงานอัยการจังหวัดสงขลา เป็นต้น อีกทั้งยังเป็นที่ตั้งของสำนักงานอธิบดีผู้พิพากษาภาค 9 สำนักงานอธิบดีอัยการเขต 9 กองบัญชาการตำรวจภูธรภาค 9 ซึ่งนับว่าเป็นแหล่งเรียนรู้ที่สามารถส่งเสริมกระบวนการจัดการเรียนการสอนในภาคปฏิบัติให้แก่นิสิต โดยการศึกษาดูงานและฝึกงานในหน่วยงานดังกล่าวข้างต้นได้อีกด้วย
ดังนั้นมหาวิทยาลัยทักษิณ ในฐานะสถาบันการศึกษาของรัฐ ซึ่งมีหน้าที่ให้การบริการด้านการศึกษาและบริการด้านสังคม ได้ตระหนักถึงภารกิจนี้ รองศาสตราจารย์ ดร.สมบูรณ์ ชิตพงศ์ อธิการบดีมหาวิทยาลัยทักษิณ จึงได้แต่งตั้งคณะกรรมการบริหารโครงการจัดตั้งคณะนิติศาสตร์ ตามคำสั่งที่ 772/2547 ลงวันที่ 3 มิถุนายน 2547 ดังรายชื่อต่อไปนี้
ศ.ดร สมคิด เลิศไพฑูรย์ ประธานกรรมการ
ผศ.ดร.สมศักดิ์ โชคนุกูล (รองอธิการบดีฝ่ายวิชาการ) กรรมการ
รศ.ดร.กิตติพงษ์ หัสพฤกษ์ กรรมการ
รศ.ภิญโญ ตันพิทยคุปต์ กรรมการ
นายอภิชาติ เทพหนู กรรมการ
นายสัตยา อรุณธาร กรรมการ
นายตรีรัตน์ จุ๋ยมณี กรรมการ และเลขานุการ
ซึ่งคณะกรรมการดังกล่าวมีหน้าที่จัดทำหลักสูตรและจัดตั้งคณะนิติศาสตร์ โดยได้จัดทำหลักสูตรนิติศาสตรบัณฑิต สาขาวิชานิติศาสตร์ (หลักสูตร 4 ปี) สำหรับผู้สำเร็จการศึกษาระดับมัธยมศึกษาตอนปลายหรือเทียบเท่า ซึ่งคาดว่าจะดำเนินการรับสมัครและเปิดสอนในภาคเรียนต้น ปีการศึกษา 2548 และได้จัดทำหลักสูตรนิติศาสตรบัณฑิต สาขาวิชานิติศาสตร์ (หลักสูตร 3 ปี) สำหรับ ผู้ที่สำเร็จปริญญาตรีทุกสาขา (ปริญญาตรีใบที่สอง) ซึ่งจะรับสมัครและเปิดทำการสอนในภาคเรียนปลาย ปีการศึกษา 2547 โดยทำการสอนนอกเวลาราชการ ในวันศุกร์ เวลา 17.00 - 20.00 น. และวันเสาร์ - อาทิตย์ เวลา 08.00 - 17.00 น.
ต่อมา สภามหาวิทยาลัย ได้มีมติเห็นชอบให้จัดตั้งคณะนิติศาสตร์ เป็นหน่วยงานภายใน เมื่อวันที่ 25 กันยายน 2547 ในการประชุมสมัยสามัญครั้งที่ 5/2547 คณะนิติศาสตร์ จึงถือว่าวันที่ 25 กันยายน 2547 เป็นวันสถาปนาคณะนิติศาสตร์ โดยมี ศาสตราจารย์ ดร.สมคิด เลิศไพฑูรย์ เป็นผู้รักษาการคณบดีคณะนิติศาสตร์
ข้อมูลคณะ

ปรัชญา นิติเป็นเลิศ เทิดคุณธรรม นำยุติธรรมสู่สังคม
สีประจำคณะ สีขาว สีของความบริสุทธิ์ ยุติธรรม
วัตถุประสงค์

เพื่อสนองความต้องการของสังคมและการพัฒนาทรัพยากรมนุษย์ ตามแผนพัฒนาเศรษฐกิจและสังคมแห่งชาติที่กำหนดให้ "คนเป็นศูนย์กลางของการพัฒนา"
เพื่อขยายโอกาสทางการศึกษาวิชากฎหมาย ให้ผู้สนใจในระดับภูมิภาคทั้งผู้สำเร็จการศึกษาในระดับมัธยมศึกษาตอนปลาย หรือเทียบเท่า และผู้ที่สำเร็จการศึกษาระดับปริญญาตรีจากสาขาวิชาชีพอื่น ซึ่งประกอบอาชีพอยู่แล้วทั้งในภาครัฐบาลและ เอกชนให้สามารถเข้าฟังคำบรรยายในชั้นเรียน และมีส่วนร่วมในกระบวนการเรียนการสอนนอกเวลาราชการ
เพื่อให้ผู้เรียนสามารถนำความรู้ความเข้าใจ เกี่ยวกับสิทธิและหน้าที่ตามกฎหมายอันเป็นประโยชน์ต่อการบังคับใช้กฎหมาย และรักษาไว้ซึ่งความสงบเรียบร้อยและ ศีลธรรมอันดีงามของสังคม
โครงสร้างการบริหารงาน

การบริหารงานคณะนิติศาสตร์ ปฏิบัติงานตามภารกิจหลัก 4 ด้าน คือ
การผลิตบัณฑิตและพัฒนานิสิต
การวิจัย
การบริการวิชาการแก่สังคม และ
การทำนุบำรุงศิลปวัฒนธรรม
ซึ่งคณบดีรองคณบดี และผู้ช่วยคณบดี ทำหน้าที่กำกับดูแลการบริหารงานภายในคณะตามนโยบาย ภารกิจ และแผนงาน มีเจ้าหน้าที่ฝ่ายสนับสนุน อันได้แก่ เจ้าหน้าที่บริหารงานทั่วไป เจ้าหน้าที่วิเคราะห์นโยบายและแผน นักวิชาการศึกษา นักวิชาการเงินและบัญชี และนักวิชาการพัสดุ คอยให้การสนับสนุนและประสานการดำเนินงานของคณะทั้งหน่วยงานภายในและหน่วยงานภายนอก
หลักสูตร

หลักสูตรนิติศาสตร์บัณฑิต ภาคปกติ
หลักสูตรนิติศาสตร์บัณฑิต ภาคสมทบ(ภาคพิเศษ) 4 ปี
หลักสูตรนิติศาสตร์บัณฑิต ภาคบัณฑิต 3 ปี
สาขาเนติบัณฑิต
สาขากฎหมายธุรกิจ
สาขากฎหมายอาญา
สาขากฎหมายมหาชน
สาขากฎหมายระหว่างประเทศ
สาขากฎหมายเอกชนและการพาณิชย์
เพลงประจำคณะนิติศาสตร์ มหาวิทยาลัยทักษิณ

นิติศาสตร์ เป็นเลิศแห่งทักษิณ

นำชีวินสู่สังคมใหม่

ยุติธรรม คุณธรรม เทิดทูนไว้

ในหัวใจผองเราทุกคน

เลือดของเราสีขาวชาวนิติศาสตร์

ล้วนองอาจ มุ่งมั่น ชี้ทางชน

ซื่อสัตย์ สุจริต และอดทน

ปัญญาชน เบิกทางสร้างวันใหม่

ลูกหลานพระองค์เจ้ารพี

พร้อมยอมพลี ชีพวาย ทั้งกายใจ

เพื่อชาติศาสน์ กษัตริย์ ประเทศไทย

ดำรงไว้บนความยุติธรรม

นิติศาสตร์ เป็นเลิศแห่งทักษิณ

ทั่วธานินทร์ ถิ่นเทา เราชี้นำ

อีกปรัชญา มหาวิทยาลัยจงจำไว้

นี่คือคำปฏิญาณ ลูกนิติศาสตร์
งานบอลประเพณีลูกรพีสัมพันธ์

งานบอลประเพณีลูกรพีสัมพันธ์ เป็นการแข่นขันกีฬาฟุตบอลร่วมกันระหว่าง คณะนิติศาสตร์ มหาวิทยาลัยทักษิณ และ คณะนิติศาสตร์ มหาวิทยาลัยสงขลานครินทร์ เพื่อสร้างความสามัคคีกันระหว่างคณะนิติศาสตร์ของทั้ง 2 มหาวิทยาลัย โดยจะจัดกันปีละ 1 ครั้งเป็นประจำทุกปี ซึ่งในงานบอลประเพณีลูกรพีสัมพันธ์ดังกล่าวจะมีการแข่งขันฟุตบอลกันระหว่างนิสิตนักศึกษาของทั้ง 2 คณะ การแข่งขันฟุตบอลระหว่างบุคลากรของทั้ง 2 คณะ การประกวดกองเชียร์ ขบวนพาเหรด และผู้นำเชียร์ของทั้ง 2 มหาวิทยาลัย ซึ่งในงานบอลประเพณีลูกรพีสัมพันธ์ดั่งกล่าวจะทำให้นิสิตของคณะนิติศาสตร์ มหาวิทยาลัยทักษิณ และ นักศึกษาของคณะนิติศาสตร์ มหาวิทยาลัยสงขลานครินทร์ ได้สร้างความสามัคคีกลมเกลียวกัน และได้ร่วมทำกิจกรรมร่วมกันเพื่อสร้างความแข็งแกร่งกันระหว่างคณะนิติศาสตร์ของทั้ง 2 มหาวิทยาลัย ซึ่งงานบอลประเพณีลูกรพีสัมพันธ์จะมีการสลับผลัดเปลี่ยนกันเป็นเจ้าภาพกันระหว่างกันของทั้ง 2 คณะ ซึ่งงานบอลประเพณีลูกรพีสัมพันธ์ได้มีการจัดครั้งแรกขึ้นที่ มหาวิทยาลัยทักษิณ ซึ่งคณะนิติศาสตร์ มหาวิทยาลัยทักษิณได้รับเป็นเจ้าภาพในการจัดงานดังกล่าวขึ้นเป็นครั้งแรก ซึ่งหลังจากเสร็จสิ้นการแข่งขันฟุตบอลจะมีการเลี้ยงสังสรรค์ การร้องเพลง การเล่นดนตรี และการแสดงโชว์ต่างๆ เพื่อให้นิสิตและนักศึกษาของทั้ง2มหาวิทยาลัย ได้มีการผ่อนคลายสังสรรค์กันภายหลังจากเสร็จสิ้นงานบอลประเพณีลูกรพีสัมพันธ์